Lene Blume

Lene Blume er mor til Johan og Simon i "Slaget om Byen", og hun er gift med Poul Blume. Hun er beskrevet som en omsorgsfuld og betænksom mor i bogen.

#### **Før krigen**

Lene blev født i Østin i 1974, hvor hun voksede op og gik i skole. I 1999 færdiggjorde hun en sekretæruddannelse. Mens Lene tog sin uddannelse mødte hun en ung mand ved navn Poul, som hun blev forelsket i. Poul og Lene blev gift i 2001, og de er stadig sammen efter 19 år. I 2002 fik deres første barn, Johan Blume, som de holdt meget af. I 2004 fik de så deres næste barn, Simon Blume.

Jobbet som mor var tydeligvis hårdt for Lene, hvilket gjorde at hun ofte så træt ud. Hun var dog alligevel venlig og smilede tit til sine børn og sin mand (også beskrevet på side 11, "Mine venner"). Da Johan og Simon begyndte i skole, blev de hurtigt venner med flere jævnaldrende, som begyndte at besøge Blume-familien ofte. Mange af børnene kom fra dårlige hjem med omsorgssvigt, så Lene og Poul følte sig som forældre for dem. Desuden skabte børnene en ungdomsbande ved navn "FVTD" efter et stykke tid. I september 2015 tog Lene, Poul, Johan og Simon på ferie til Berlin. Desuden tog flere af Johan og Simons venner med (Lukas Hjorth, John Møller, Aksel Christensen, Jacob Enevoldsen og Carl Iversen). Lene og Poul sørgede for dem på turen, og det endte med at blive en succes.

#### **Slaget om byen**

Da bandekrigen brød ud i december 2016, blev Lene meget bekymret og satte sig ind i situationen. Hun accepterede, at Johan og Simon fortsat måtte være med i banden (FVTD), selvom hun var skeptisk og betænkelig ved at lade sine børn være med i en krig. En nat blev Lene og Poul vækket af latter fra Simons værelse, så de bad Carl Iversen (Johans bedste ven) om at tjekke, hvad der foregik. Det viste sig, at Johan og Simon havde lavet jokes, fordi de ikke kunne sove. Da latteren var ophørt, faldt alle i søvn igen. Den næste morgen sad Lene og betragtede Johan i et kvarter, mens han sov. Da han vågnede cyklede han så i skole med Simon og Carl, hvor Carl blev sendt hjem fra skolen i en uge pga dårlig opførsel overfor sin klasselærer, Stine Jensen. Han fik lov til at bo hos Blume-familien, indtil han kunne komme i skole igen. På den måde kunne han undgå at blive slået af sine forældre, som ville gå amok over hans hjemsendelse fra skolen.

Da vennerne kom hjem fra skole, så Carl fjernsyn med Poul og Lene, mens Johan og Simon talte sammen. Derefter kom flere af FVTD's medlemmer på besøg for at høre bandet "GOAL!" optræde ("GOAL!" var et rockband, som blev skabt af Johan, Carl, Lukas og John). Lene lyttede også til bandets optræden, selvom hun ikke brød sig om rockstilen. Herefter spiste hun drømmekage med sin familie og venner.

Johan blev vækket af Poul og Lene næste morgen. Han ønskede ikke at spise morgenmad, men Lene insisterede. Johan spiste dog alligevel ikke morgenmad, men tog i stedet i skole med sine venner. Da Johan fik fri fra skole og begyndte at cykle hjemad, blev han overfaldet af fjendtlige bandemedlemmer, som havde i sinde at dræbe ham. Dette lykkedes dog ikke for dem, da Johan blev reddet af en forbipasserende og herefter indlagt på hospitalet pga mindre skader. Lene blev meget bekymret og ventede på, at Johan skulle vende tilbage, når han blev udskrevet. Han kom hjem i god behold og blev serveret søde sager af hende.

Johan vågnede næste morgen og troede, at han skulle i skole, selvom klokken var over ni. Lene informerede ham om, at han ved gud i himlen ikke skulle i skole efter gårsdagens overfald, og at han trængte til hvile. Johan spurgte herefter, om han måtte få en lommekniv til at forsvare sig med overfor fjendtlige bandemedlemmer, hvortil Lene svarede nej. Poul var dog enig med Johan om, at han skulle kunne forsvare sig selv. Efter en kort diskussion gav Lene op og lod Poul og Johan købe lommekniven. Hun var dog stadig forarget over, at hendes søn bar på knive. Da det blev aften, tog Johan til en fest hos sin klassekammerat, Anna. Lene ønskede ham en god fest og gik i seng. Under festen blev Johan overfaldet af fjendtlige bandemedlemmer igen, mens han gik en tur med Anna. Aksel Christensen nåede heldigvis at redde Johan og Anna ved at påkøre bandemedlemmerne med sin bil. Han kørte herefter Anna og Johan tilbage til Markvejen 29 for at bringe dem i sikkerhed. Poul og Lene blev ikke informeret om disse hændelser og sov derfor videre.

> "Hvem er du…? Anna!"
>
> **Lene Blume**, da hun ser Anna i stuen.

Da Lene spiste morgenmad med sin familie næste morgen, så hun i nyhederne, at Johan igen var blevet overfaldet. Hun blev vred over, at ingen havde informeret hende om, hvad der var sket. Hun blev lige så oprevet, da Anna uden varsel trådte ind i køkkenet. Lene begyndte at byde Anna på te, kage og kaffe. Hun var meget glad for, at Anna var på besøg, da hun mente, at hun var den perfekte pige til Johan. Da Anna skulle hjem, ville Lene køre hende, selvom Aksel havde tilbudt at gøre det. Hun ventede smilende ved bilen, mens Anna og Johan tog afsked, og hun håbede, at de ville komme sammen. Herefter mødtes Johan og Simon med nogle venner i byen, og de kom først hjem ved midnatstid, hvilket gjorde Lene og Poul ret nervøse, da han netop var blevet overfaldet dagen før. Den næste dag foretog Lene sig ikke noget specielt. Hun tog på arbejde, og da hun kom hjem, vinkede hun farvel til sine børn, som igen skulle mødes med nogle venner i byen.

> ”Åh, se ham lige Poul! Jeg troede slet ikke, han var så moden!”
>
> **Lene Blume**, da Johan og Anna kysser.

To dage efter Anna var taget af sted, sad Lene ved bordet i køkkenet, hvor hun spiste morgenmad med Simon og hans venner, som herefter tog i skole. Senere på dagen fandt en bandekamp sted på havnen i byen, og det viste sig, at Johan og Simon havde været involveret i den voldsomme kamp. Lene blev meget oprevet over hændelsen, og hun forhindrede derfor Simon i at være med i "FVTD". Hun vidste dog ikke, at Johan næsten blev dræbt i kampen. Hvis hun havde vidst dette, ville hun ringe til politiet (side 119, "Du er blevet så moden, søn"). Selvom Simon ikke måtte være med i FVTD, tog han dog stadig i byen med bandens medlemmer. Han og Johan tog herefter del i en ny bandekamp, som skulle udslette den fjendtlige bande én gang for alle. Det endte med, at et FVTD-medlem (Nicolaj Michelsen) blev skudt og dræbt i kampen. Lene, Poul og Johans nye kæreste, Anna, skyndte sig ud til gerningsstedet i en politibil. Til Lenes store overraskelse begyndte Anna og Johan at kysse for første gang. Lene blev så rørt og stolt over Johan, at hun begyndte at græde. Herefter slutter bogen.

#### **"En nye fjende"**

> ”Vi kvinder deltager ikke i den slags”
>
> **Lene Blume**, da Anna ikke vil deltage i "mandefesten".

Næsten tre år senere i kapitel 2 ("To år og 10 måneder senere") i bog nummer to blev Lene set igen. Hun var i færd med at spise morgenmad med sin familie på en weekendmorgen.

> ”Nej! Vi står sammen i det her – ligesom dengang. Vi skal ikke begynde at miste håbet. Vi må holde hovedet koldt og komme hjem, før vi diskuterer vores næste træk. Vi får noget politibeskyttelse og tilbyder Johan noget hjælp, og så skal det nok gå.”
>
> **Lene Blume**, da Simon mister håbet.

> ”Det her er hårdt for os alle sammen, og det vil tage lang tid, før alt bliver normalt igen for os. Især for dig, Johan. Derfor skal du selvfølgelig tage imod al den hjælp, du kan få. Du kan blive hjemme fra gymnasiet så længe, du vil, Vi har fundet en psykolog, og vi tænker, at du allerede tager derover i dag, hvis du vil.”
>
> **Lene Blume**, dagen efter drabsforsøget på Johan.